# Základná umelecká škola, Akademika Hronca 3490/9B, 048 01 Rožňava

# a

## Základná organizácia odborového zväzu pracovníkov školstva a vedy na Slovensku pri ZUŠ Rožňava

## ZÁSADY PRE TVORBU A POUŽITIE SOCIÁLNEHO FONDU

kalendárny rok 2022

**Čl. 1**

**Všeobecné ustanovenia**

1. Tieto zásady upravujú tvorbu, použitie, podmienky čerpania, rozpočet a zásady hospodárenia s prostriedkami sociálneho fondu /ďalej len SF/ v zmysle zákona č. 591/2007 v pôsobnosti zamestnávateľa. Príspevok zo SF sa poskytuje zamestnancom. Odborová organizácia /ďalej len OO/ aktívne spolupracuje so zamestnávateľom na tvorbe rozpočtu a použití SF.
2. V priebehu roka sa môže rozpočet SF v jednotlivých položkách upravovať podľa potrieb zamestnancov po odsúhlasení zamestnávateľom a odborovou organizáciou.
3. Nevyčerpané finančné prostriedky SF prechádzajú do nasledujúceho obdobia.
4. Prostriedky SF sa vedú na samostatnom účte zamestnávateľa. Číslo účtu ZO OZ PŠaV na Slovensku pri ZUŠ Rožňava je 401304 2734/7500 ČSOB a. s. pobočka Rožňava. Na tento účet sa prostriedky prevádzajú vo výške skutočnej tvorby SF za predchádzajúci mesiac. Zúčtovanie povinného prídelu vykoná zamestnávateľ najneskôr do 31. januára v nasledujúcom kalendárnom roku.
5. Zamestnávateľ je povinný odsúhlasiť všetky výdavky zo SF s odborovou organizáciou.
6. Za dodržanie pravidiel o hospodárení so SF je zodpovedný poverený zamestnanec zamestnávateľa – Mgr. Villimová Lenka – hospodárka ZUŠ v Rožňave.

**Čl. 2**

**Návrh rozpočtu sociálneho fondu na rok 2022 v** €

**- Stav na účte k 1. 1. 2022 923,83 EUR**

**- Splátka pôžičky 0,-**

**- Tvorba SF 4 500,- EUR**

**SPOLU 5 423,83 EUR**

**Použitie finančných prostriedkov: Návrh**

- stravovanie 1 500,-

- pitný režim 300,-

- sociálna výpomoc nenávratná 100,-

- sociálna výpomoc návratná 200,-

- dary – životné jubileum 100,-

- dary – odchod do dôchodku 0

- dary – narodenie dieťaťa 100,-

- Deň učiteľov 450,-

- PR ukončenie školského roku 450,-

- PR ukončenie kalendárneho roku 450,-

- kult., spol., športová a vzdelávacia činnosť a iné 1 413,83

- POP 0,-

- preklenovacia rezerva 5% 360,-

**- SPOLU 5 423,83**

Vypracovala: Mgr. Villimová Lenka

.............................................. ...............................................

**Mgr. Kerekešová Monika DiS. art. Mgr. Denisa Puškášová, DiS. art.**

 **riaditeľka školy predsedníčka ZO OZ PŠaV pri ZUŠ v Rožňave**

**Čl. 3**

**Použitie a čerpanie sociálneho fondu**

**Stravovanie a pitný režim**

1. Zamestnávateľ prispieva na stravný lístok/príspevok na stravovanie sumou 0,20 EUR podľa kolektívnej zmluvy.
2. Zamestnávateľ poskytne zamestnancom na pracoviskách pitnú vodu formou barelov.
3. Zamestnávateľ môže poskytnúť zamestnancom stravné lístky – na obdobie prázdniny počas kalendárneho roka. Prepočet nároku na množstvo stravných lístkov/príspevok na stravovanie sa uskutoční na základe predbežného čerpania sociálneho fondu k aktuálnemu termínu.

**Úhrada výdavkov na dopravu do zamestnania a späť**

(1) Zamestnávateľ poskytne príspevok na úhradu výdavkov na dopravu do zamestnania a späť tým zamestnancom, ktorých funkčný plat nepresahuje 50% priemernej nominálnej mesačnej mzdy zamestnanca v národnom hospodárstve (ďalej NH SR) zistenej Štatistickým úradom SR (ďalej ŠÚ SR) za kalendárny rok predchádzajúci dva roky kalendárnemu roku, za ktorý sa tvorí fond.

(2) Zamestnávateľ poskytne zamestnancovi jednorazový príspevok na dopravu do zamestnania a späť v sume 35,- €, ak zamestnanec odpracoval v polroku najmenej dva mesiace,

(3) Príspevok sa kráti na polovicu, ak pracovný úväzok zamestnanca je menší ako polovičný pracovný úväzok.

**Sociálna výpomoc nenávratná**

 Zamestnávateľ po schválení ZO poskytne jednorázovú sociálnu výpomoc zamestnancovi.

1. Pri úmrtí živiteľa rodiny, zamestnanca, pozostalým rodinným príslušníkom:

 - rodinný príslušník 100,- €

 - 1 nezaopatrené dieťa 150,- €

 - 2 nezaopatrené deti 200,- €

 - 3 nezaopatrené deti 250,- €

2. Pri chorobe možno sociálnu výpomoc poskytnúť jednorázovo, ak

 - PNS trvala dlhšie ako 1 mesiac 100,- €

 O sociálnu výpomoc môže požiadať len zamestnanec /pri úmrtí zamestnanca najbližší rodinný príslušník/. Pri sociálnych výpomociach je potrebný výpis uznesenia z členskej schôdze odborovej organizácie.

**Prílohy k žiadosti o sociálnu výpomoc:**

- potvrdenie poisťovne, resp. povereného znalca o výške škody,

- potvrdenie poisťovne o výške úhrady škody,

- fotokópia listu vlastníctva nehnuteľnosti,

- potvrdenie príslušnej miestnej samosprávy o vzniku udalosti.

- doklad o pracovnej neschopnosti,

- výška dávok vyplácaných sociálnou poisťovňou

**Sociálna výpomoc návratná /pôžičky/**

1. Zamestnancovi sa poskytne sociálna výpomoc návratná do výšky 100,- €. Zamestnanec predloží žiadosť predsedovi odborovej organizácie, ktorý ju po prerokovaní na výborovej schôdzi s jeho vyjadrením postúpi zamestnávateľovi. Čerpanie návratných pôžičiek ovplyvňuje návratnosť predchádzajúcich poskytnutých pôžičiek.
2. Pri rozviazaní pracovného pomeru sa zamestnanec zaviaže vrátiť sociálnu návratnú výpomoc do 3 mesiacov.
3. Sociálna výpomoc návratná môže byť poskytnutá v kalendárnom roku pre 2 zamestnancov a zamestnanec sa zaväzuje vrátiť výpomoc do 12 mesiacov.
4. Odpustenie návratnej sociálnej výpomoci je možné po individuálnom posúdení prípadu zamestnávateľom v spolupráci s odborovou organizáciou.

**Dary**

 Zo sociálneho fondu zamestnávateľ poskytne zamestnancom dary po preukázaní nároku:

1. Pri životnom jubileu:
	1. 40 rokov 70,- EUR
	2. 50 rokov 100,- EUR
	3. 60 rokov 70,- EUR
2. Pri vzniku nároku na starobný, predčasný dôchodok alebo úplný invalidný dôchodok na základe potvrdenia zo sociálnej poisťovni /Potvrdenie o podaní žiadosti na dôchodok alebo Rozhodnutie o priznaní dôchodku/. Suma sa zaokrúhľuje na celé eurá hore.

 - do 10 rokov odpracovanej doby v školstve 20 % z funkčného platu

 - nad 10 rokov odpracovanej doby v školstve 30% z funkčného platu

1. Pri narodení dieťaťa - 1 dieťa 100,- €

 Peňažné dary sa budú realizovať prostredníctvom výplatných listín, na základe predloženého návrhu riaditeľa školy a potvrdeného odborovou organizáciou.

**Kultúrna, spoločenská a vzdelávacia činnosť**

 Zo sociálneho fondu sa poskytne príspevok na:

1. Organizovanie kultúrno-spoločenského podujatia pre všetkých zamestnancov podľa rozpočtu na rok 2022
2. Slávnostná pedagogická rada a kultúrno-spoločenská akcia z príležitosti Dňa učiteľov so všetkými zamestnancami aj bývalými zamestnancami – dôchodcovia ZUŠ.
3. Pedagogická rada z príležitosti ukončenia školského roku pre všetkých zamestnancov a bývalých zamestnancov – dôchodcov - podľa finančného rozpočtu na rok 2022.
4. Spoločenské posedenie z príležitosti ukončenia kalendárneho roka pre všetkých zamestnancov a bývalých zamestnancov – dôchodcov - podľa finančného rozpočtu na rok 2022.
5. Príspevok zamestnancovi vo výške 40,- EUR/rok za účasť na kultúrnom podujatí, wellness, masáž, plávanie, športové podujatie a iné relaxačné, ozdravovacie činnosti, ktoré predloží daňovým dokladom.

Ak daňový doklad bude vo vyššej sume ako 40,- EUR, zamestnancovi bude preplatená suma vo výške 40,- EUR. Ak zamestnanec predloží doklady k preplateniu v nižšej sume ako 40,- EUR, môže zamestnanec žiadať o preplatenie viackrát až do schválenej sumy.

**Preklenovacia rezerva**

 Predstavuje 5% rezervu prostriedkov potrebnú na preklenutie počiatočného obdobia.

**Čl. 4**

**Zdaňovanie sociálneho fondu**

 **Zdaňovanie príjmov zo sociálneho fondu sa uskutočňuje na základe zákona č. 595/2003 Z. z. o dani z príjmov.**

1. Predmetom dane nie je:
	* úver a pôžička

Predmetom dane nie sú všeobecne úvery a pôžičky, ktoré poskytuje zamestnávateľ zamestnancovi. Predmetom dane je však zvýhodnenie zamestnanca z toho dôvodu, že z poskytnutej pôžičky nemusí zaplatiť úrok. Od 1. 1. 2004 zvýhodnenie /úrok/ už nie je od dane oslobodené a musí sa zdaňovať bez ohľadu na výšku pôžičky. V prípade, ak zamestnávateľ zamestnancovi splácanie pôžičky odpustí, ide o poskytnutie daru, a vtedy je pôžička predmetom dane z príjmu a súčasne i zdaniteľným príjmom. Obdobne sa postupuje i v prípade, ak ide o tzv. nenávratné pôžičky alebo poskytnutú sociálnu výpomoc.

* + hodnota poskytovaných rekondičných pobytov, rehabilitačných pobytov, kondičných rehabilitácií a preventívnej zdravotníckej starostlivosti, v prípadoch a za podmienok uvedených osobitným predpisom.

Poskytovanie uvedených plnení sa nezdaňuje len v prípade ich poskytovania podľa osobitných predpisov /ZP, 303/1993 z. z. o BOZP v znení neskorších predpisov/. Ak zamestnanec poskytne uvedené plnenia aj iným zamestnancom alebo častejšie, t. j. nad stanovený rámec, vtedy ide o dobrovoľné plnenie, ktoré sa musí zamestnancovi zdaniť /aj keď sa finančné prostriedky poskytujú zo sociálneho fondu/.

1. Príjmy, ktoré sú od dane oslobodené
	* cestovná náhrada poskytnutá v súvislosti s výkonom závislej činnosti do výšky, na ktorú vznikne zamestnancovi nárok podľa osobitného predpisu

Od dane sú oslobodené plnenia poskytované v rámci zákona o cestovných náhradách. Ak sa poskytuje nenárokovaná cestovná náhrada, od 1. 1. 2004 sa uplatní sadzba dane 19%. Uvedené sa uplatní ak bol zdrojom krytia aj sociálny fond /napr. preplácanie električiek všetkým zamestnancom, platenie paušálu zamestnancom, ktorí na úhradu nemajú nárok, pretože nejde o pracovné cesty/.

* + suma vynaložená zamestnávateľom na doškoľovanie zamestnanca, ktoré súvisí s činnosťou zamestnávateľa.

Doškoľovanie zamestnancov je od dane oslobodené len v prípade, ak súvisí s činnosťou alebo podnikaním zamestnávateľa. Ak by zamestnávateľ preplatil doškoľovanie zamestnanca v činnosti, ktorú zamestnanec pre výkon svojej činnosti nepotrebuje, išlo by zo strany zamestnávateľa o dar, ktorý je zdaniteľným príjmom zamestnanca.

* + hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečovaného prostredníctvom iných subjektov

Od dane je aj naďalej oslobodená hodnota stravy poskytnutá zamestnancom na pracovisku alebo v rámci stravovania zabezpečovaného prostredníctvom iných subjektov, ktorá je poskytovaná podľa ZP alebo iného predpisu napr. sociálneho fondu, kolektívnej zmluvy. Od dane budú oslobodené len nárokové nepeňažné plnenia /§152 ZP, príspevok zo sociálneho fondu/ v neobmedzenej výške. V prípade ak zamestnávateľ poskytne zamestnancovi stravovanie v peňažnej forme, ide o zdaniteľné plnenie bez ohľadu na to, či finančné prostriedky poskytol zamestnávateľ alebo boli poskytnuté zo sociálneho fondu.

* + hodnota nealkoholických nápojov poskytovaných zamestnávateľom zamestnancovi na spotrebu na pracovisku.

Od dane je naďalej oslobodené len nepeňažné plnenie pre zamestnancov.

* + použitie rekreačného, zdravotníckeho, vzdelávacieho, predškolského, telovýchovného alebo športového zariadenia zamestnávateľa zamestnancov, rovnako sa posudzuje aj takéto plnenie poskytnuté manželovi /manželke/ zamestnanca a deťom, ktoré sa na účely tohto zákona považujú za vyživované osoby tohto zamestnanca alebo jej manželky.

Od dane je naďalej oslobodené plnenie len v zariadeniach zamestnávateľa. V praxi to znamená, že od dane je oslobodené len ubytovanie. Doprava, ako aj stravovanie, je predmetom zdaňovania. Naďalej sa musí zdaňovať plnenie poskytnuté v iných zariadeniach. Preplatenie, poskytnutie zájazdov v tuzemsku alebo v zahraničí, detských rekreácií, predstavuje u zamestnancov zdaniteľný príjem.

1. Zdaňovanie príjmov zo sociálneho fondu sadzbou dane 19%
	* Peňažné zvýhodnenie /úrok/ zamestnanca pri poskytnutí pôžičky zamestnancovi
	* Poskytnutie nenávratnej pôžičky zamestnancovi
	* Poskytnutie sociálnej výpomoci zamestnancovi
	* Príspevok na rekondičné a rehabilitačné pobyty nad stanovený rámec v zmysle osobitných predpisov
	* Príspevok na dopravu do zamestnania a späť, príspevok na dopravu na rekreáciu, platenie paušálu, ktoré nesúvisia s pracovnými cestami
	* Príspevok na stravovanie v peňažnej forme
	* Príspevok v peňažnej ako aj nepeňažnej forme na rekreáciu v cudzom rekreačnom zariadení
	* Príspevky v peňažnej ako aj nepeňažnej forme na regeneráciu pracovnej sily zamestnanca, napr. hodnota permanentky do plavárne, fitnes centra, divadla a pod.
	* Príspevky v peňažnej ako aj nepeňažnej forme na kultúrne programy a športové akcie.
	* Príspevky v peňažnej ako aj nepeňažnej forme, napr. vianočný príspevok dar na Deň učiteľov, Deň matiek, pracovné a životné jubileá, príspevok na liečbu a pod.
	* Príspevok zamestnávateľa na doplnkové dôchodkové poistenie.

Od 1. 1. 2011 je zavedené platenie zdravotných a sociálnych odvodov pre zamestnávateľov a zamestnancov aj na benefity poskytnuté zamestnancom zo sociálneho fondu. Zamestnávateľ tak od uvedeného dátumu pri poskytnutí príspevku zo sociálneho fondu v súlade s [§ 7 zákona č. 152/1994 Z. z.](http://www.vssr.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=0&FragmentId1=583506&FragmentId2=5082788) o sociálnom fonde a vytvorenej smernice zamestnávateľa odvedie z tejto sumy odvody vo výške 35,2 % za zamestnávateľa. Rovnaká povinnosť vyplýva aj pre zamestnanca. Ten zaplatí odvody vo výške 13,4 % z poskytnutého príspevku. Zavedenie odvodov sa netýka príspevku na stravovanie.

Zamestnávateľ poskytnutý príspevok zo sociálneho fondu na benefit pripočíta k vymeriavaciemu základu na zdravotné poistenie, ako aj k vymeriavaciemu základu na sociálne poistenie. Nepeňažné plnenie poskytnuté zamestnancovi na stravovanie sa nezdaňuje.

Tieto zásady sú súčasťou kolektívnej zmluvy a nadobúdajú účinnosť so spätnou platnosťou dňom 1. januára 2022, ich účinnosť končí dňom 31. 12. 2022.

....................................................... ....................................................

**Mgr. Monika Kerekešová, DiS. art. Mgr. Denisa Puškášová, DiS. art.**

 **riaditeľka školy predsedníčka ZO OZ PŠaV pri ZUŠ v Rožňave**

# Základná umelecká škola, Akademika Hronca 3490/9B, 048 01 Rožňava

# a

## Základná organizácia odborového zväzu pracovníkov školstva a vedy na Slovensku pri ZUŠ Rožňava

**Čerpanie a tvorba sociálneho fondu za rok 2021**

|  |  |
| --- | --- |
|   | **Suma v Eur** |
| **Začiatočný stav k 1.1.2021** | **3 018,82** |
| **Tvorba Sociálneho fondu:** |   |
| tvorba SF | 4 412,69 |
| **Spolu** | **4 412,69** |
|   |  |
| **Použitie Sociálneho fondu:** |   |
| jubilejné | 170,00 |
| pitný režim | 319,00 |
| pedagogická rada 2. polrok | 226,80 |
| pedagogická rada 1. polrok | 657,49 |
| stravovanie - mimoriadne  | 1 675,00 |
| stravovanie - mimoriadne stravné lístky | 1 440,00 |
| stravovanie - stravné lístky | 1 059,40 |
| odchod do dôchodku | 101,00 |
| narodenie dieťaťa | 300,00 |
| Kultúrna akcia, šport, relax | 220,00 |
| **Spolu** | **6 168,69** |

Vypracovala: Mgr. Villimová Lenka

V Rožňave 9. 2. 2022

................................................... ....................................................

**Mgr. Kerekešová Monika, DiS. art. Mgr. Denisa Puškášová, DiS. art.**

 **riaditeľka školy predsedníčka ZO OZ PŠaV pri ZUŠ v Rožňave**